На основу члана 30. Закона о јавној својини („ Службени гласники РС“, бр.72/2011 и 88/2013), члана 3. став 1. Тачка 1) Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда ( „Службени гласник РС“, бр.24/2012),

Општинско веће општионе Гаџин Хан на својој 104. (сточетвртој) седници, одржаној дана 17. Јула 2015. године, доноси

**ОДЛУКУ**

**О ПРИБАВЉАЊУ НЕПОКРЕТНОСТИ**

**У ЈАВНУ СВОЈИНУ ОПШТИНЕ ГАЏИН ХАН**

I **ПРИБАВИТИ** у јавну својину општине Гаџин Хан, непокретност Републике Србије и то:

земљиште у грађевинском подручју, катастарске класе- шљунковита сува речна корита, постојеће на кп.бр.6190/4 КО Гаџин Хан, површине 5ари 81м2, власништво Републике Србије

**путем размене** непосредном погодбом за

- земљиште у грађевинском подручју, катастарске класе - река и воћњак 4. класе, постојеће на катастарским парцелама: кп.бр.3991/3, 4002/2, 4003/2,4001/3 и 4015 КО Гаџин Хан, укупне површине 6ари 90м2, власништво општине Гаџин Хан.

II **ОВЛАШЋУЈЕ СЕ** председник општине Гаџин Хан, да у име и за рачун општине Гаџин Хан закључи и пред надлежним јавним бележником потпише и овери уговор о размени непокретности из става 1. изреке овог решења.

**О б р а з л о ж е њ е**

Општина Гаџин Хан је **власник целог објекта**, стамбено –пословне зграде спратности П+2 са 16 стамбених јединица и 8 локала , укупне нето пројектоване површине од 1.379,22м2, постојећој на катастарсим парцелама: кп.бр. 2895,2896,2897/2, 2899,2900,2901, 2901/2, 2901/3 и 6190/4 у КО Гаџин Хан, на основу уговора о куповини непокретности закљученим са Грађевинском дирекцијом Србије д.о.о. Београд дана 23.12.2014.год. као сувласником удела од 41/50 идеалне на наведеном објекту.

Општина је такође и **власник парцела 2896, 2899,2900,2901, 2901/2, и 2901/3** на коме је зграда изграђена а које парцеле је отуђила заједно са стамбено пословном зградом, купопродајним уговором са „Вестеда“ д.о.о. Ниш, док ће куповина парцела к.п.2895 и 2897/2 бити регулисана посебним аснексом уговора на којима општина има право коришћења.

Катастарска парцела к.п.6190/4 је једина у власништву Републике Србије, а да би купац зграде и земљишта, постао власник и ове парцеле на којој се такође налази зграда, потребно је извршити размену наведене парцеле са другим парцелама у власништву опоштине Гаџин Хан.

Наведене парцеле општине Гаџин Хан налазе се у зони регулисаног речног корита водотока првог реда чији је власник Република Србија а корисник „Србија Воде“ Београд.

Наведеном разменом би се формирале јединствене грађевинске парцеле, па је на основу тога донета одлука као у диспозитиву.

ОПШТИНСКО ВЕЋЕ ОПШТИНЕ ГАЏИН ХАН

Број:06-464-354//15-III

Датум:17. јул 2015. године ПРЕДСЕДНИК

Саша Ђорђевић